ब्दों का अपना एक इतिहास होता है, अत: उनकी संज्ञाएं और अर्थ काल-प्रवाह में बदलते भी रहते हैं। संगीत संबंधी कोश के निर्माण में जो एक कठिनाई सामने आती है, वह है उसका विस्तार। रागों की संख्या, तालों की संख्या, वाद्यों की संख्या; संगीत के शास्त्रकार, गायक, वादक और नर्तकों की संख्या; इसके अलावा कर्नाटक संगीत से संबंधित आवश्यक जानकारी और वर्तमान काल में प्रचलित तथा अप्रचलित पारिभाषिक शब्द एवं संगीत के घरानों से संबंधित परंपराओं आदि के आधार पर ‘संगीत कोश’ के निर्माण में किस प्रक्रिया को अपनाया जाए और क्या ग्रहण किया जाए, जैसा चिंतन लेखक के सामने एक चुनौती के रूप में प्रकट होता है।